Document ID: /roh_data/filtered/fineweb-2-filterrobots_roh.jsonl.gz/51654

Ella ha da quai da passa 500 onns e vala sco ina da las pli veglias chanzuns rumantschas. Malgrà sia vegliadetgna è la figura da la sontga Margriata - tenor il duo artistic - pli actuala che mai.
Jau crai che nus savain emprender bler dad ella sco simbol da la fritgaivladad, forza e natira.
En il rom dal project «Mescal e Margriata», che è vegnì initià da la Scola politecnica federala, han Yvonne Gienal e Luis Coray creà differentas ovras en il decurs dals davos trais onns. In'emprima exposiziun è vegnida realisada l'atun 2021 sin il Crap Sogn Gion ed actualmain è lur segunda e davosa exposiziun da vesair en il bogn da Faveras/ Bad Pfäfers.